Pilihan umum Indonésia 1955 iku pilihan umum pisanan ing Indonésia lan dianakaké taun 1955. Pemilu iki kerep sinebut pemilu Indonésia kang paling dhémokratis.

Pemilu taun 1955 iki ditindakaké wektu kaanan kaamanan nagara isih kurang kondusif; sawatara laladan isih dirundung kakacauan déning DI/TII (Darul Islam/Tentara Islam Indonésia) mligi pimpinan Kartosuwiryo. sajeroning kaanan kaya mangkono mau, anggota militèr (angkatan bersenjata) lan pulisi uga mèlu milih. Anggota militèr lan pulisi kang tugas ing laladan rawan digilir teka menyang papan pamilihan. Pemilu pungkasané lumaku kanthi aman.

Pemilu iki diangkah kanggo milih anggota-anggota DPR lan Konstituante.
Gunggung kursi DPR kang diparebutaké ana 260, déné kursi Konstituante cacahé 520 (kaping pindhoné kursi DPR) ditambah 14 wakil golongan minoritas kang diangkat pamaréntah.

Pemilu iki disiapaké déning papréntahan Nayakotama Ali Sastroamidjojo. Nanging, Ali Sastroamidjojo mundur lan wektu pamungutan swara, kepala papréntahan wis dicekel déning Perdnana Mantri Burhanuddin Harahap.

Babakan 
Miturut jadwal, Pemilu 1955 dipérang dadi rong babak, yaiku:
 Babak pisanan kanggo milih anggota DPR. Babak iki ditindakaké tanggal 29 September 1955, lan diiloni 29 parté pulitik lan individu,
 Babak kapindho wujud Pemilu kanggo milih anggota Konstituante. Babak iki diadani tanggal 15 Dhésèmber 1955.

Kasil 
Lima parté gedhé sajeroning Pemilu 1955 yaiku Parté Nasional Indonésia éntuk 57 kursi DPR lan 119 kursi Konstituante (22,3 persèn), Masyumi 57 kursi DPR lan 112 kursi Konstituante (20,9 persèn), Nahdlatul Ulama 45 kursi DPR lan 91 kursi Konstituante (18,4 persèn), Parté Kuminis Indonésia 39 kursi DPR lan 80 kursi Konstituante (16,4 persèn), lan Parté Syarikat Islam Indonésia (2,89 persèn).

Parté-parté liyané, éntuk kursi sangisoré 10. Kayadéné PSII (8), Parkindo (8), Parté Katolik (6), Parté Sosialis Indonésia (5). Rong parté éntuk 4 kursi (IPKI lan Perti). Enem parté éntuk 2 kursi (PRN, Parté Buruh, GPPS, PRI, PPPRI, lan Parté Murba). Sisané, 12 parté, éntuk 1 kursi (Baperki, PIR Wongsonegoro, PIR Hazairin, Gerina, Permai, Parté Persatuan Dayak, PPTI, AKUI, PRD, ACOMA lan R. Soedjono Prawirosoedarso).

Tabel Jangkep 
 Pamilihan DPR

 Pamilihan Konstituante

Dekrit Présidhèn 
Pemilu 1955 ora diterusaké miturut jadwal limang taun sabanjuré,yaiku taun 1960. Bab iki amarga tanggal 5 Juli 1959, diwetokaké Dekrit Présidhèn kang mbubaraké Konstituante lan pranyatan bali menyang UUD 1945.

Sabanjuré, tanggal 4 Juni 1960, Soekarno mbubaraké DPR kasil Pemilu 1955, sawisé sadurungé dewan lègislatif iku nulak RAPBN kang diajokaké pamaréntah. Présidhèn Soekarno kanthi sapihak liwat Dekrit 5 Juli 1959 nggawé DPR-Gotong Royong (DPR-GR) lan MPR Sauntara (MPRS) kang kabèh anggotané diangkat déning présidhèn.

Sumber lan wacan 
 Pemilu 1955 , KPU, diakses 29 September 2005
 "Pelajaran Pemilu 1955" , PPIUK, diakses 29 September 2005
 "Seandainya Sistem Distrik Berlaku pada Pemilu 1955" , KOMPAS, 15 Juni 1998
 "Sidang Pertama DPR Hasil Pemilu 1955 Berlangsung Tanggal 26 Maret 1956", KOMPAS, 29 Maret 2004

Pranala njaba 
 Hasil pemilu dan sejarah 
 Parté Pulitik dan Persorangan Peserta Pemilu 1955 dari situs KPU

Pilihan umum ing Indonésia
Sajarah Indonésia
Prastawa 1955
Pulitik